Léitos

Léitos (Léitos) je v gréckej mytológii syn Alektryóna,Homér, Iliada, 17, 601-602 (podľa Hygina syn Lakrita a jeho manželky Kleobouly a podľa Apollodora AlektoraApollodoros, Bibliotheca, 3,10,8.) bol jedným z boiótskych vodcov v trójskej vojne.

Keď trójsky princ Paris uniesol spartskému kráľovi Menelaovi jeho manželku Helenu, Léitos, jeho spolubojovníci z Boiótie, ako aj mnoho iných Achájcov prijali výzvu mykénskeho vládcu Agamemnóna, aby sa zúčastnili na výprave proti Tróji. Druhý spev Homérej Iliady, ktorý je rozsiahlou prehliadkou achájskych krajín, ich vodcov a počtu lodí, na ktorých ich ozbrojené sily priplávali k Tróji o tom uvádza: „Boióťanom Léitos a Péneleós na čele stáli, Arkesilaos a tiež Klonios, chrabrý Prothoénor, ktorí prebývali v Hyrsku a sídlili v Aulide skalnatej, v Schoine a Skóle a pri Eteóne pahorkovitom, potom v Thespeii a Graii a v priestornom Mykalesse, ktorí mali Harmu, Eilesion a Erythry za svoje sídlo.."Homér, Iliada, 2, 494-495Lucius Septimius, Dictys Cretensis, 1,13. Podľa Hygina Léitos priviedol z Boiótie k brehom Tróje vojsko na dvanástich lodiach.Hyginus, Fabulae 97.

Trójska vojna potom trvala desať rokov a priniesla Tróji skazu. Léitos vo vojne zabil až dvadsať významných trójskych bojovníkov,Hyginus, Fabulae 114. zranil veliteľa trójskych vojsk HektoraHomér, Iliada, 17, 600-606 a tým sa zaradil medzi najlepších achájskych bojovníkov. Z boiótskych vodcov ako jediný vojnu prežil. Pausanias, ktorý v druhom storočí navštívil boiótske mesto Plataiai, uvádza, že videl jeho hrobku pri svätyni bohyne Demeter.Pausanias, Periégésis tés Hellados, 9,4,3. 

 Referencie a bibliografia 

Kategória:Postavy gréckej mytológie
Kategória:Trójska vojna